मेची राजमार्गअन्तर्गत इलाम नगरपालिका १, बाघखोरमा आज भएको स्कुल बस दुर्घटनामा १४ विद्यार्थी घाइते भएका छन् । घाइतेमध्ये ११ जनाको इलाममा उपचार हुन नसकेपछि झापाको बि एन्ड सी अस्पताल ल्याएर उपचार भैरहेको छ ।
इलाम र पाँचथरको सीमा राँकेबाट विद्यार्थी लिएर आउँदै गरेको साखेजुङस्थित आशादीप बोर्डिङ स्कुलको मे १ ख १९५५ नम्बरको बस दुर्घटना भएको हो । विपरीत दिशाबाट जाँदै गरेको ट्रकलाई साइड दिनेक्रममा सडकबाट करिब १५ मिटर तल खसेर बस दुर्घटना भएको जिल्ला प्रहरी कार्यालयले जनाएको छ । घाइतेमध्ये ३ जनाको इलाम अस्पतालमा उपचार भइरहेको छ । बस चालक इलाम नगर पालीका १ का ३८ वर्षे दिलबहादुर मगरलाई प्रहरीले पक्राउ गरेको छ ।
सप्तरङ्गी एफ.एम. दमक/मंशिर १/ झापाको गौरादह नगरपालिका ८ स्थित जुरोपानीमा रक्तदान कार्यक्रम सम्पन्न भएको छ ...